ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น ๓ หลัก ๔ หลัก โดยที่เป็นการสมควรให้มีหลักเกณฑ์การลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลักสำหรับการให้บริการข้อมูลข่าวสารและความรู้เพื่อประโยชน์ในการส่งเสริมความรู้ของประชาชนอาศัยอำนาจตามความในมาตรา๒๗ (๖) (๗) และ (๒๔) และมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบกับมาตรา ๕๗ วรรคสองแห่งพระราชบัญญัติการประกอบกิจการโทรคมนาคม พ.ศ. ๒๕๔๔ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงออกประกาศไว้ดังนี้ข้อ๑ ในประกาศนี้ผู้รับใบอนุญาต หมายความว่า ผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากการสื่อสารแห่งประเทศไทยองค์การโทรศัพท์แห่งประเทศไทย หรือหน่วยงานของรัฐแห่งอื่นอยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับคณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขหมายโทรศัพท์แบบสั้น ๓ หลัก ๔ หลัก หมายความว่าเลขหมายโทรศัพท์แบบสั้นตามที่กำหนดในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง แผนเลขหมายโทรคมนาคมหน่วยงานของรัฐ หมายความว่า กระทรวง ทบวง กรมหรือส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาคราชการส่วนท้องถิ่นและรัฐวิสาหกิจที่จัดตั้งขึ้นโดยพระราชบัญญัติหรือพระราชกฤษฎีกาและให้หมายความรวมถึงหน่วยงานอื่นของรัฐที่มีพระราชกฤษฎีกากำหนดให้เป็นหน่วยงานของรัฐส่วนราชการ หมายความว่า กระทรวง ทบวง กรมสำนักงานหรือหน่วยงานอื่นใดของรัฐที่รับผิดชอบการให้บริการสาธารณะทางปกครองซึ่งเป็นภารกิจหลักของรัฐ รวมทั้งงานนโยบายต่าง ๆ ให้บริการเป็นการทั่วไปและไม่มุ่งกำไรข้อ๒ ให้ผู้รับใบอนุญาตลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ในกรณี ดังต่อไปนี้(๑)เลขหมายที่ผู้รับใบอนุญาตแต่ละรายได้มีการลดหรือยกเว้นค่าบริการอยู่ก่อนวันที่ประกาศนี้มีผลใช้บังคับแล้วแต่กรณี(๒)เลขหมายที่คณะกรรมการกำหนดให้ได้รับการลดหรือยกเว้นค่าบริการตามประกาศนี้ให้ผู้รับใบอนุญาตแจ้งเลขหมายตาม (๑) พร้อมหลักฐานยื่นต่อสำนักงานภายในหกสิบวันนับแต่วันที่ประกาศนี้มีผลใช้บังคับข้อ๓ ผู้ขอรับการจัดสรรเลขหมายหรือผู้ได้รับการจัดสรรเลขหมายโทรศัพท์แบบสั้น๓ หลัก ๔ หลักสามารถยื่นขอลดหรือยกเว้นค่าบริการสำหรับการใช้บริการเลขหมายดังกล่าวต่อคณะกรรมการได้ตามหลักเกณฑ์และวิธีการที่กำหนดไว้ในประกาศนี้ข้อ๔ การขอลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ผู้ยื่นคำขอจะต้องมีคุณสมบัติและดำเนินการยื่นคำขอต่อคณะกรรมการโดยมีรายละเอียดดังนี้(๑)เป็นหน่วยงาน องค์กร หรือนิติบุคคล ได้แก่(๑.๑)ในกรณีขอลดค่าบริการจะต้องเป็นหน่วยงานของรัฐหรือนิติบุคคลที่จัดตั้งขึ้นที่ไม่แสวงหากำไรที่มีอำนาจหน้าที่ปฏิบัติภารกิจโดยตรงตามกฎหมาย(๑.๒)ในกรณีขอยกเว้นค่าบริการจะต้องเป็นส่วนราชการที่มีอำนาจหน้าที่ปฏิบัติภารกิจโดยตรงตามกฎหมายมีวัตถุประสงค์เพื่อให้บริการครอบคลุมทั่วประเทศในกรณีให้คำปรึกษาด้านคุณภาพชีวิตหรือความปลอดภัยของประชาชนได้แก่ บริการให้คำปรึกษาด้านสุขภาพ ครอบครัว ยาเสพติด หรือสวัสดิการจากรัฐโดยสอดคล้องกับอำนาจหน้าที่ตาม (๑.๑) หรือ (๑.๒)(๒)ยื่นคำขอพร้อมเอกสารหรือหลักฐาน โดยอย่างน้อยจะต้องประกอบด้วย(๒.๑)เอกสารหรือหลักฐานที่แสดงสถานะของหน่วยงาน องค์กร หรือนิติบุคคลตามกฎหมายไทย(๒.๒)เอกสารหลักฐานหรือคำชี้แจงที่แสดงรายละเอียดเกี่ยวกับวัตถุประสงค์ในการใช้งานเลขหมาย(๒.๓)เหตุผลและความจำเป็นในการขอลดหรือยกเว้นค่าบริการ(๒.๔)รายละเอียดเกี่ยวกับการใช้งานเลขหมาย เช่น จำนวนและสถิติการใช้งานเลขหมายระยะเวลาเฉลี่ยการใช้งานเลขหมายต่อครั้ง ประมาณการค่าบริการที่ต้องชำระ(๒.๕)เอกสารหรือหลักฐานแสดงการรายงานสถานะการใช้เลขหมายโทรศัพท์แบบสั้น ๓ หลัก ๔ หลัก ที่ได้ยื่นต่อสำนักงานในปีล่าสุดตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การจัดสรรและบริหารเลขหมายโทรคมนาคม(๒.๖)เอกสารอื่นตามที่คณะกรรมการหรือสำนักงานร้องขอ (หากมี)ข้อ๕ คณะกรรมการจะพิจารณาคำขอลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก โดยคำนึงถึงประโยชน์สาธารณะเป็นสำคัญภายในสี่สิบห้าวันนับแต่วันที่เอกสารหลักฐานการยื่นคำขอครบถ้วนให้สำนักงานแจ้งมติของคณะกรรมการในกรณีการพิจารณาให้ลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ให้ผู้รับใบอนุญาตและผู้ได้รับการพิจารณาให้ลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ทราบภายในเจ็ดวันนับแต่วันที่คณะกรรมการมีมติโดยให้การลดหรือยกเว้นค่าบริการดังกล่าวมีผลภายในสามสิบวันนับแต่วันที่ผู้รับใบอนุญาตได้รับแจ้งจากสำนักงานคณะกรรมการอาจกำหนดมาตรการเพื่อให้ผู้รับใบอนุญาตปฏิบัติให้ถูกต้องเหมาะสมภายในระยะเวลาที่กำหนดตามควรแก่กรณีด้วยก็ได้ในกรณีที่เป็นการขอลดค่าบริการคณะกรรมการจะพิจารณาลดให้ตามอัตราที่คณะกรรมการกำหนดข้อ๖ ผู้ได้รับการพิจารณาให้ได้รับการลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลักมีหน้าที่ต้องจัดทำระบบฐานข้อมูลสถิติสายเรียกเข้ารายครั้ง รายนาทีที่บันทึกโดยระบบศูนย์บริการข้อมูล (call center) ของตนในรูปแบบอิเล็กทรอนิกส์และรายงานผลตามที่สำนักงานกำหนดข้อ๗ คณะกรรมการอาจพิจารณายกเลิกการลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ก็ได้ ในกรณีผู้ได้รับการพิจารณาให้ได้รับการลด หรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ขาดคุณสมบัติ หรือไม่มีวัตถุประสงค์ตามข้อ ๔ หรือฝ่าฝืนหรือไม่ปฏิบัติตามประกาศฉบับนี้รวมถึงประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การจัดสรรและบริหารเลขหมายโทรคมนาคมและประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติเรื่อง แผนเลขหมายโทรคมนาคมให้สำนักงานแจ้งมติของคณะกรรมการในกรณีการพิจารณาให้ยกเลิกการลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลักให้ผู้รับใบอนุญาตและผู้ได้รับการพิจารณาให้ลดหรือยกเว้นค่าบริการสำหรับการใช้บริการเลขหมายโทรศัพท์แบบสั้น๓ หลัก ๔ หลัก ทราบภายในเจ็ดวันนับแต่วันที่คณะกรรมการมีมติข้อ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๖พฤศจิกายน พ.ศ. ๒๕๕๙พลอากาศเอก ธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๓ ง/หน้า ๑๙/๑๗ พฤศจิกายน ๒๕๕๙